cyanic-selkie/wikianc huggingface dataset:
Кантербери
Од XIV до XVII век
Во 1348, низ Кантербери се раширила црната смрт (или црната чума). Со 10 000 жители, Кантербери бил 10-ти по големина на популација во Англија; до почетокот на XVI век, бројот на популацијата се намалил на 3 000. Во 1363, за време на стогодишната војна, Комисијата за испитување заклучила дека причина за ерозијата на римскиот ѕид била неисправноста,крадењето на камењата и преполнувањето на каналите. Меѓу 1378 и 1402, ѕидот бил повторно изграден,и биле додадени нови ѕидни кули. Во 1381, за време на селскиот бунт (Peasants' Revolt), замокот и надбискупската палата биле ограбени, а на надбискупот од Садбери (Sudbury) му била отсечена главата во Лондон.На неговиот гроб во Кантербериската катедрала, секоја година на Божиќ, градоначалничката свита му оддава почит. Во 1413, Хенри 4 станал единствиниот владетел кој е закопан во катедралата. Во 1448 на Кантербери му бил доделен општински Статут,со што било овозможено да има градоначалник и окружен началник; градот сè уште има градоначалник и окружен началник. Во 1504 главната кула на катедралата,кулата Бел Хари (Bell Harry Tower), била завршена, наполнувајќи 400години од почетокот на градењето.
До XVIII век, населението на Кантербери броело 5000 жители, од кои 2000 биле француски протестантски хугеноти, кои пребегале во Англија поради прогон и војна во делот од Холандија, кој пак бил под контрола на Шпанија, во средината на XVI век. Хугенотите го внеле ткаењето на свила во градот, кое до 1676та го надминало ткаењето на волна. Во 1620, кај улицата „Палас“ 59, Роберт Кушман преговарал за најмување на бродот Мејфлауер (Mayflower) за да ги пренесе аџиите до Америка.
Во 1647, за време на англиската граѓанска војна,избувнале нереди кога пуританскиот градоначалник на Кантербери ги забранил црковните служби за Божиќ. Обидот на бунтовниците следната година водел кон револт во Кент против парламентарните сили, придонесувајќи за почеток на втората фаза на војната. Меѓутоа, по мирен пат Кетербери се предадел на парламентарците, по нивната победа на битката на Мејдстоун (Battle of Maidstone).
Од XVIII век до денес
Првиот весник на градот, Кентскиот пост( the Kentish Post), бил основан во 1717. Во 1768 се здружил со ново формираниот Кентски Газет-службен весник (Kentish Gazette).
До 1770та замокот почнал да се распаѓа, и многу негови делови биле уништени кон крајот на XVIII и почетокот на XIX век. Во 1787 сите порти на градскиот ѕид биле урнати,освен западната порта(Westgate)на градскиот затвор, како резултат на комисија која одлучила дека попречувале во новото патување со автобуси. До 1820 се затворила градската индустрија за свила поради увозот на идискиот муслин. Во 1830 била отворена првата светска железницаз за патници, The Canterbury and Whiсtstable Railway. Помеѓу 1830 и 1900 популацијата се зголемила од 15 000 на 24 000 жители. Кантерберискиот затвор бил отворен во 1808 веднаш позади градските ѕидини.
Пред крајот на војната, архитектот Чарлс Холден нацртал неколку планови за да го обнови градскиот центар, но месните жители биле против, поради што се формирало Здружение за одбрана на граѓаните кое било симнато од власт во 1945 на општинските избори. Повторната изградба на градскиот центар започнала дури 10 години по војната. По некое време, кружен ток бил конструиран во стадиуми, надвор од градските ѕидини за да се избегнат зголемените сообраќајни проблеми во градскиот центар, кој подоцна бил наменет и за пешаци. Најголемото проширување на градот се случило во 1960-тите, со пристигнувањето на Универзитетот на Кент во Кантербери (University of Kent at Canterbury) и на Колеџот Крајст Чрч (Christ Church College).
Осумдесеттите години од XX век биле одбележени по посетата на папата Јован Павле II и Кралицата Елизабета Втора, и почетокот на Кантерберискиот Фестивал. Во 1997 Кантербери добил и своја сопствена радио станици во CTFM, сега КМФМ Кантербери( KMFM Canterbury). Меѓу 1999 и 2005 година, трговскиот центар Вајтфрајарс(Whitefriars) доживеал големи промени. Во 2000, за време на развојот, бил извршен голем археолошки проект од страна на Canterbury Archaeological Trust, познат како Големото Икопување (Big Dig),кое било поддржано од Тимот Тајм (Time Team) на канал Четири.
Друг познат посетител бил Махатма Ганди, кој дошол во градот во октомври 1931; тој остварил средба со тогашниот Декан на Катедралата на Крајст Чрч,Кантербери.
Владеење
Од 1987, член на Парламентот за Кантербериската изборна единица, во кој е вклучен и Витстбл (Whitstable),бил конзервативецот Џулијан Брејзер. На општите избори во 2005, конзервативците победиле со мнозинство од 7 471 или 44,4 % од гласовите во кантербериската изборна единица. Лабуристите освоиле 28,7% од гласовите, либералните демократи 21.1%, Зелената партија 3,2%, Независната партија на Велика Британија 1,9% и Легализирање на Канабис Алијансата 0,7%.
Кантербери, заедно со Витстбл и Херн Беи, се дел од округот на локална управа, градот на Кантербери (City of Canterbury). Урбаниот реон на градот се состои од шест изборни единици и тоа на Бартон(Barton), Харблдаун(Harbledown), Нортгејт(Northgate), Сент Стефан (St.Stephens), Вестгејт (Westgate) и Винчип (Wincheap). Овие единици имаат 15 од 20 седишта во Градсиот Совет на Кантербери. Дванаесет од овие седишта се заземени од Либерал Демократите и три од Конзервативците.
Градот станал самоуправна грофовија во 1461,а подоцна реон независен од контролата на советот на грофовијата според Локалниот Владин Акт 1888( Local Government Act 1888). Во 1974 го губи своот статус како најмалиот независен реон во Англија, по Локалниот Владин Акт 1972, и е земен под контрола на Советот на грофовијата Кент.
Географија
Кантербери се наоѓа на 51°16′30″N 1°05′13″E (51.275, 1.087) во источен Кент, на околу 55 милји (89км) исток-југоисток од Лондон. Крајбрежните градови на Херн Беј и Витстбл се 6 милји ( 10км) на север, а Фејвершам (Faversham) е 8 милји (13км) на северозапад. Окружните села се Раф Комон ( Rough Common), Стари (Sturry) и Тајлер Хил( Tyler Hill). Граѓанската парохија (civil parish) на Тенингтон Витаут (Тhanington Without) се наоѓа на југозапад; остатокот од градот нема парохија.
Демографија
Според пописот на Велика Британија во 2001, вкупната популација на урбаните регионални единици на градот изнесувале 43 432. Просечната возраст на жителите на градот изнесувала 37,1 години, помлади од 40,2 просечната возраст во областа и од 38,6 просечната возраст за Англија. Од 17 536 домаќинства, 35% биле домаќинства кои се состоеле од еден член, 39% биле парови,10 % биле самохрани родители, и 15% други. Оние кои биле на возраст од 16 до 74 години, 27 % од нив биле високообразовани, просек повисок од националниот, кој изнесувал 20%.
Споредено со остатокот од Англија, градот имал највисок процент на жители со странско потекло, кое изнесувало околу 12%. Дваесет и пет проценти од населението е евидентирано како белци; најголемата малцинска група е регистрирана како азиска, која изнесувала 1,8% од населението. Според религијата, 68,2% биле христијани, 1,1% муслимани, 0,5% будисти, 0,8% хинду, 0,2 % евреи и 0,1% сики. Другите или немале религија,или имале алтернативна ралигија, или не ја потврдиле нивната религија.
Стопанство
Кантерберискиот Регион е седиште на приближно 4 761  бизниси, до 60 000 работници со цело и пола работно време и имало вредност од 1,3 билиони фунти во 2001. Ова придонесува регионот да биде втора најголема економија во Кент. Невработеноста во градот значително опаднала од 2001, која се должи на отворањето на трговскиот комплекс Вајтфрајарс (Whitefriars), каде се отвориле илјадници работни позиции. Во април 2008, Архиепископот Кантербериски, д-р Роуан Вилијамс побарал да се воведе ограничување во платите за спречување на големо богатење, со цел справување со зголемување на еконмијата. Економијата на градот воглавно бенефицира од значајни економски проекти како што се the Canterbury Enterprise Hub, Lakesview International Business Park и the Whitefriars развојот на малопродажбата. Од туризмот,економијта на Кантербери се збогатува за 258 милиони фунти, и игра главна улога во локалната економија веќе неколку години; Кантербериската катедрала ја посетуваат годишно преку милион посетители. Кантербери има високо БДП по глава на жител, повисок е од просечниот на Кент за 42 500 долари, што го прави еден од најбогатите градови во Југоистокот на Англија. Стапката на невработеност регистрорана во септември 2011 изнесувала 5,7%.
Знаменитости
Кантербериската катедрала е главна црква на анкгликанската заедница и е седиште на надбискупот од Кантербери. Основана во 597 од страна на Августин, заедно со саксонската црква Сент Мартин и урнатините на опатијата свети Августин, претставува Светско наследство на УНЕСКО. Со преку милиони посетители годишно е еден од најпосетуваните места во светот. Во катедралата се држат миси трипати или повеќепати дневно.
Римскиот музеј е дом на in situ  мозаичниот тротоар, кој датира  од 300 година од н.е.. Во зачуваните градби од Римско време спаѓаат Квенингејт (Queningate), блокирана порта во градскиот ѕид, и могилата Дејн Џон ( Dane John Mound), која некогаш претставувала дел од римските гробишта. Во XVIII век биле изградени градините Дејн Џон,позади могилата, и бил поставен споменик на врвот на могилата. Меѓу 1731 и 1839 на могилата имало и ветерница.
Во средновековната црква свети Маргарет се раскажуваат „Кантербериските приказани“ со помош на глумци,кои ги реконструираат приказните на Џефри Чосер. Денес Вестгејт претставува музеј кој ја отсликува сопствената историја, како затвор. Во 1982, средновековната црква на свети Алфеџ ја затвориле, но повторно била орворена како Урбан Центар за Студии на Кантербери,а подоцна преименувана во Центар за животна средина на Кантербери; зградата е под раководство на училиштето Кинг. Старата Синагога во Кантербери, денес музичка соба на училиштето Кинг, е една од само двете египетски преродбени синагоги кои уште постојат. Во центарот се наоѓаат многу куќи со дрвена конструкција од XVI и XVII век, вклучувајќи ја и „Old Weaver's House“, која е користена од хугенотите. Воденицата Св. Мартин е единствена опстаната воденица од вкупно шест познати кои биле изградени во Кантербери. Била изградена во 1817 и работела до 1890; денес е пренаменета во куќа.
Во Музејот на Кантербери се одржуваат многу изложби,меѓу кои една од нив е музејот на мечето Руперт. Според извештајот на Херн Беј Тајмс, на регистарот за наследство во опасност има 19 градби во Кантербери кои итно имаат потреба од обновување,но за кои советот нема доволен фонд на средства.
Театри
Најстариот тудорски театар кој опстојува во Кантербери е Кејсис Бар (Casey's Bar), порано познат како Пабот на Шекспир. Во Кантербери има и неколку театарски дружини, вклучувајќи ги Т24 драмската заедница на студентската унија при Универзитетот на Кент, Кантербериските глумци и Младинскиот театар на Кент.
Театарот Марлоу
Реконструираниот театар Марлоу е најголемиот театар во регионот.Во програмата се вклучени мјузикли, драми, балет, современи танци, класични оркестри, детски претстави, пантомими, стендап комедија, и концерти. Исто така, ќе има и втора сала за перформанси наречена студио Марлоу, посветен на креативни активности и кој во својата програма ќе вклучува нови дела. Овој театар нуди три бара со поглед кон градот, ресторан и тераса покрај реката. Тој е отворен за јавноста од 4 октомври.
Средeн Век
Полифоничната музика напишана за монасите од манастирот „Крајст Чрч“ (Катедралата) опстојувала од XIII век. Голема е веројатноста да катедралата имала оргули уште во XII век, и покрај тоа што се заведени имињата на оргулистите само од почетокот на XV век натаму. Еден од најрано именуваните композитори поврзан со Каантербериската катедрала бил Леонел Пауер, кој бил назначен за маестро на новиот хор на женската капела,формиран во 1438.
Нов век
Како што било заедничко за сите англиски градови во средниот век, така и во Кантербери бил вработен градски бенд познат како Waits. Постојат записи од исплаќањето на Waits ,кои датираат од 1402, иако е можно тие да постоеле од порано. Бендот бил растурен од градските власти во 1641 поради прекршоци, но биле повторно вратени на сцена во 1660, кога свиреле за посетата на кралот Чарлс Втори, кога се враќал од егзил. На крајот Waits биле укинати нацинално со Општинскиот Корпоративен Акт од 1835. Модерна музичка група наречена  The Canterbury Waits го оживела името.
Кантербери Кетч Клубот( Canterbury Catch Club) бил музички и социјален клуб и билотворен во градот помеѓу 1779 и 1865. Во клубот (само мажи) се збирале секоја недела во зима. Имало и оркестар кој помагал во преформансите во првата половина на вечерта. По интервалот, членовите пееле кеч(catches) и гли (glees) од обемната музичка библиотека на клубот ( денес зачувани во архивата на Катедралата во Кантербери.
Современ период
Името на градот било искористено за именување на музички жанр познат под името Кантербери саунд (Canterbury Sound) или Кантербери сцена ( Canterbury Scene), група на музичари со различни стилови, како што се прогресивен рок, авант-гарда и џез, основана во градот кон крајот на 1960-тите и почеткот на 1970-тите. Некои од позначајните кантербериски бендови биле Софт Машин (Soft Machine), Караван(Caravan), Мечинг Мол (Matching Mole), Ег (Egg), Хатфилд енд д Норт(Hatfield and the North), Нешанал Хелт (National Health), Гилгамеш (Gilgamesh), Софт Хип (Soft Heap), Кан (Khan), Камел (Camel)и Ин Кахутс (In Cahoots). Со текот на годините, со промена на членовите на бендовите и со создавање на нови бендови, терминот се користи за опишување на музички стил или поджанр, отколку да се опише регионална група на музичари. Во периодот од 70-тите до 80-тите кантерберискиот „Одеон“ бил домаќин на многу панк бендови и бендови од новиот бран,како што се Д’ Клеш (The Clash), Д’Рамонс (The Ramones),Блонди (Blondie), Шем69 (Shem69), Магазин (Magazine), ХТЦ (HTC), Др Филгуд (Dr Feelgood), Елвис Костело (Elvis Costello) и атрактивните, Д’Стренглрс (The Stranglers).
Во Универзитетот на Кент се одржале концерти на бендови како што се Лед Цепелин (Led Zeppelin) и Д’Ху (The Who). Кон крајот на седумдесеттите и почетокот на осумдесеттите кантерберискиот Одеон бил домаќин на многубројни значајни збиднувања, вклучувајќи ги и Д’Кјур(The Cure)  и Џои Дивижн(Joy Division). Театарот Марлоу е место каде што се одржуваат и музички перформанси, како што се Дон Меклин (Don McLean)  во 2007, и Ферпорт Конвеншн ( Fairport Convention) во 2008. Вестгејт салата е место каде што редовно има музика и танц.
Кантербериската хорска заедница редовно одржува концерти во Кантербериската катедрала, специјализирани за обемни хорски дела од класичниот репертоар. Кантерберискиот Оркестар, основан во 1953, е група во подем, составена од ентузијастички музичари кои редовно се справуваат со огромни дела од симфонискиот репертоар. Други музички групи се Кантербери Сингрс( Canterbury Singers) ( исто така основани во 1953), Кантемус (Cantemus), и  Камерниот Хор на градот Кантербери. Универзитетот на Кент има Симфониски оркестар, Универзитетски хор, Камерен хор и Универзитетски концертен бенд и Биг бенд(Big Band).
Кантерберискиот фестивал се одржува две недели во октомври секоја година, во Кантербери и во околните градови. Овој фестивал вклучува широк опсег на музички настани почнувајќи од опера и симфониски концерти до светска, џез,народна музика итн, како и настани на Фестивалски Клуб, Фринџ(Fringe) и Амбрела (Umbrella)настани. Кантербери е исто така домаќин на фестивалот „ Лоунџ он д фарм“ (lounge on the farm) кој се одржува секоја година во јули, и каде има воглавно перформанси од рок,инди и денс артисти.
Реге/ска изведувачот Џаџ Дред (Judge Dread) последната негова свирка ја оддржал во театарот Пени. Неговите последни зборови биле „ајде еден огромен аплауз за бендот “. Потоа тој отишол позади сцената, добил срцев удар и починал,и покрај помошта од амбулантната екипа и од публиката.
Композитори
Композитори кои се поврзани со Кантербери се следните:
Многу оргулисти во кантербериската катедрала компонирале црковна музика,химни итн.
Спорт
Игралиштето Сент Лоренс (St. Lawrence Ground) е значаен како еден од двете игралишта кој се користи редовно за прва класа на крикет, чија ограда е од дрва ( другото игралиште е Сити Овал во Пјетермарицбург, Јужна Африка). Тоа е домашно игралиште на Кент Каунти Крикет Клубот (Kent County Cricket Club) и бил домаќин на неколку натпревари на крикет меѓу интернационални тимови, вклучувајќи и еден натпревар на кој учествувала Англија за време на Светското првенство во крикет во 1999. Фудбалскиот клуб Кантербери Сити (Canterbury City F.C. )се реформирал во 2007 како компанија во корист на заедницата и денес се натпреварува во Лигата на Кент. Претходното разработување на клубот завршил во 2001. Кантерберискиот Рагби Клуб бил основан во 1926 и станал првиот клуб од источен Кент кој се здобил со можноста да игра во националната лига, кога бил префрлен таму во 2006.
Во два наврати трката Тур де Франс поминала низ градот. Во 1994 трката поминала низ градот, а во 2007 се одржал крајот на Бината 1.
Кантербери Хокеј Клубот е еден од најголемите клубови во земјата и двата тима,машки и женски се натпреваруваат во Хокеј Лигата на Англија. Поранешната олимписка победничка на златен медал Шон Крли (Sean Kerly) исто така е член на клубот. Спортските активности за јавноста се одржуваат во спортскиот центар Кингсмид, кој има базен за пливање долг 33 метра и спортска сала за фудбал, кошарка и бадминтон.
Железница
Кантербери бил терминалот на Кантербери и Витстабл Железницата (Canterbury and Whitstable Railway ) (локално позната како линијата Краб и Винкл) која била прва линија, отворена на 3 мај 1830, а потоа затворена во 1953. И покрај изјавите од Стоктон и Дарлингтон Железницата (Stockton and Darlington Railway), Кантербери и Витстабл (Whitstable)била првата редовна патничка железница на пареа во светот. Првата станица во Кантербери била кај северната линија.
Кантербери Западна станица, која се наоѓа на југоисточната Железница од Ашфорд(Ashford), била отворена на 6 февруари 1846, а пак на 13 април линијата кон Рамсгејт (Ramsgate) била завршена. Кантербери Западна Линија има брзи (56 минути) возови до лондонската станица Св. Панкрас (St. Pancras), поспори линии до Лондон Чаринг Крос(Charing Cross) и Лондон Викторија(Victoria), а и со возови до Рамсгејт и Маргејт( Ramsgate and Margate).
Кантербери Источната Линија, која се наоѓа поцентрално од двете станици, била отворена од Лондон, Чатам и Довер Жлезницата(London, Chatham and Dover Railway) на 9 Јули 1860.
Порано две други станици биле во служба на Кантербери. Норт Лејн Станицата(North Lane Station) била јужен терминал на Кантербери и Витстабл Железницата помеѓу 1830 и 1846. Кантербери Јужната станица била на Елам Вали Железницата(Elham Valley Railway), која била отворена во 1890  и затворена 1947. Брзата патна линија до Лондон Св. Панкрас преку Ашфорд Инернационал започнала на 13 Декември 2009. Патувањето до Лондон се намалил на еден час.
Копнен сообраќај
Покрај Кантербери минува А2 автопатот од Лондон до Довер. Околу 45 милји (72 км) е од М25 кружниот автопат на Лондон, и 65 милји (98 км) од централен Лондон. Другиот главен пат што минува преку Кантербери е А28 од Ашфорд до Рамсгејт и Маргејт. Градскиот Совет многу инвестирал во системот „паркирај и вози“ околу градската периферија и има три места: кај Винчип, Њу Довер Роуд и Стари Роуд (Wincheap, New Dover Road and Sturry Road). Исто така се планира да се изградат директни патишта за влез и излез од А2 во насока кон Лондон каде се спојува со преоптоварениот Винчип ( сега има само патишта од А28 до и од правецот кон Довер) за да се овозможи поголем пристап до Кантербери од А2, но овие се сè уште предмет на локална дискусија. Во 2011 била изградена трета раскрсница, која ги поврзува А28 со северниот дел на А2; според ова само јужниот дел на А2 останува без излез, но бидејќи ова ќе го пресекува паркингот за коли „паркирај и вози“  и ќе се спои со А28 кај веќе комплицираната раскрсница, не се очекува да се доизгради во блиска иднина.
Образование
Во градот има многу студенти, бидејќи е седиште на четири универзитети, заедно со неколку други високообразовни институции и колеџи; на попис во 2011, 22 % од популацијата на возраст од 16 до 74 години биле редовни студенти, споредено со 7% во цела Англија.
Градот е седиште на четири универзитети: Универзитетот на Кент, Универзитетот „Крајст Чрч“ во Кантербери, Универзитетскиот Колеџ за Креативни Уметности и најновиот ГАУ(The Girne American University).
Главниот кампус на Универзитетот на Кент се простира на 300 акри (121 ха) кај Св. Стефан Хил(St. Stephen's Hil), една милја северно од кантерберискиот градски центар. Претходно именуван како Универзитетот на Кент во Кантербери, е основан во 1965, со помал кампус отворен во 2000 во градот Чатам(Chatham). Од 2007, има околу 16 000 студенти.
Универзитетот „Крајст Чрч“ во Кантербери бил основан во 1962 како колеџ за обучување на наставници,од страна на Црквата на Англија. Во 1978 неговиот опсег на курсеви почнал да се шири и на други предмети, и во 1995 станал Универзитетски Колеџ. Во 2005 се здобил со статус на универзитет, а од 2007 имал околу 15 000 студенти.
Универзитетскиот Колеџ за Креативни уметности е најстарата високообразовна институција во градот, кој бил основан во 1882 од Томас Сидни Купер (Thomas Sidney Cooper) како Училиштето за Уметност „Сидни Купер“. Близу Универзитетот на Кент се наоѓа Францисканскиот Меѓународен Центар за студирање, место за изучување на Францисканскиот Ред. Колеџот „Чосер“ е независен колеџ за јапонски и други студенти во кампусот на Универзитетот на Кент. Кантербери Колеџот, порано познат како Кантербери Колеџ за Технологии, нуди различни професии, дополнителни и курсеви за високо образование, за оние кои го напуштиле училиштето и за возрасни.
Како независни средни училишта се Кент Колеџ, Училиштето „Сент Едмундс“,и најстарото училиште во Англија, училиштето „Кингс“. Свети Августин основал училиште веднаш по неговото пристигнување, и од ова се основало училиштето „Кингс“. Документираната историја на училиштето започнала веднаш по распуштањето на манастирите во XVI век, кога училиштето се здобило со сегашното име, кој се однесува на Хенри 8. Училиштето „Кингс“ е еден од највисоко рангираните јавни школи во Обединетото Кралство, кој редовно се наоѓа во првите десет на списокот на училишта со највисоки трошоци.
Средни училишта за изучување на класичните јазици( grammar schools) се училиштето „Бартон Корт Грамар“( Barton Court Grammar School), училиштето „Сајмон Ленгтон Грамар“ за момчиња (Simon Langton Grammar School for Boys) и училиштето „Сајмон Ленгтон Грамар“ за девојчиња (Simon Langton Girls’ Grammar School); сите од кои во 2008, 93% од нивните ученици се здобиле со пет или повеќе ГЦСЕ(General Certificate of Secondary Education- GCSEs) со оценки од А до Ц, вклучувајќи ги англиски јазик,и математика. Државни средни училишта каде нема селекција се Кантербери Средно Училиште, католичкото училиште „Сент Анселм“, Надбискупското училиште на Црквата на Англија, и Технолошкото Училиште Чосер; сите од кои во 2008, 30% од нивните ученици се здобиле со пет или повеќе ГЦСЕ (GCSEs-General Certificate of Secondary Education) со оценки од А до Ц, вклучувајќи ги англиски јазик и математика.
Весник
Воглавно, постојат три бесплатни неделни весници кои го покриваат Кантерберискиот Округ: „Јуаркантербери“, „Кантербери Тајмс“, и „Кантербери Екстра“( yourcanterbury, the Canterbury Times and Canterbury Extra). „Кантербери Тајмс“ е во сопственост на „Дејли Меил“ и „Џенерал Траст“ и има тираж од околу 55 000. „Кантербери Екстра“ е во сопственост на КМ Груп и исто така има тираж од околу 55 000. Јуаркантербери е објавуван од КОС Медиа, кои исто така го објавува популарниот окружен весник „Кент он Сандеј“ (Kent on Sunday).
Радио и Телевизија
Во Кантербери има две локални радио станици, КМФМ Кантерббери( KMFM Canterbury) и ЦСР 97.4FM. (CSR 97.4FM). КМФМ Кантербери се емитува на 106ФМ. Порано бил познат како КМФМ106, и пред да го земе КМ Груп во своја сопственост, бил познат како ЦТФМ(СТFM), кој се однеувал на локалниот поштенски код ЦТ (СТ). Најпрво студиото и презентерите се наоѓале во градот, а од 2008 биле преместени во Ашфорд.
ЦСР 97.4 ФМ (CSR 97.4FM), акроним за „Радио на Студентска заедница“("Community Student Radio"), се емитува на 97.4 ФМ од студија и од Универзитетот од Кент и од Кантербери Крајст Чрч Универзитетот. Станицата е раководена во соработка на образовните установи во градот, вклучувајќи ги двата универзитета. Трансмитерот се наоѓа на Универзитетот на Кент, покривајќи го целиот град. ЦСР ги заменил двете постоечки радио станици: Ц4 Радио, кој бил користен од Универзитетот Кантербери Крајст Чрч, и УКЦ Радио, кој бил користен од Универзитетот на Кент.
Има две други радио станици кои покриваат дел од градот.Хоспитал Радио (ЦХР)( Hospital Radio) во Кантербери е наменет за пациентите од болицата во Кент и Кантербери, а во училиштето за момчиња „Сајмон Ленгтон“ се наоѓа радиостаницата СЛБСЛајф (SLBSLive), чиј пренос го опфаќа само училишниот двор.
Познати луѓе
Меѓу познатите луѓе кои се родени во Кентебери се Кристофер Мароу, ТВ презентерката Фиона Филипс, глумецот Томас Џејмс Лонли, пејчот и глумец Џозеф Мекманер, писателот на комични книги Џек Лоренс, и глумецот Орландо Блум. Мери Туртел, творецот на Мечето Руперт,и Томас Сидни Купер, Викторијанскиот сликар на животни кој ја учел,и двајцата биле родени и живееле во градот. Крикет играчот Дејвид Говер, физичарот Вилијам Харви, глумицата и пејачка Аруан Галиева, писателот В.Сомерсет Могам и филмскиот режисер Мајкл Пауел се едни од поранешните ученици на училиштето „Кингс“ во Кантербери. Едни од најзначајните ученици од постарите генерации при Универзитетот на Кент се комедијантот Алан Дејвис, пејачката Ели Гулдинг, новинарскиот уредник Рози Бојкот, глумецот Том Вилкинсон,и романописецот,добитник на наградата Букр ("Booker Prize"), Казуо Ишигуро, и Крис Симонс (најдобро познат по улогата ДС Мики Веб, хит полициската драма на АјТиВи, Сметката ("The Bill").
Zymophilus
Zymophilus е род на бактерии класифицирани во рамките на класата Negativicutes и коленото Firmicutes.
Евдокија Бершанскаја
Евдокија Бершанскаја (Евдоки́я Берша́нская; Доброволно, Ставропол, –  во Москва) беше командант на 46. Таманска гарда на ноќен бомбашки воздухопловен полк за време на Втората светска војна и станува единствената жена што некогаш го добива Орденот на Суворов. Под нејзина команда, 23 пилоти од полкот стануваат Херои на Советскиот Сојуз поради нивните успешни бомбашки мисии против силите на Оската.
Ран живот
Бершанскаја е родена на 6 февруари 1913 година во Доброволно, во некогашната Руска Империја. Откако нејзините родители умираат во Руската граѓанска војна, неа ја одгледува нејзиниот вујко. По завршувањето на средното училиште во Благодарни, таа се запишува на училиштето за пилоти Батаиск во 1931, каде по дипломирањето обучува други пилоти од 1932 до 1939, пред да ја назначат за командант на 218-та Воздухопловна скадрила за специјални операции, а станува и заменик претседател на краснодарскиот градски совет. Пред германската инвазија на Советскиот Сојуз, Евдокија се мажи со Петр Бершански со кого има син, но нивниот брак брзо се распаѓа. Таа продолжува да го носи презимето Бершанскаја сѐ до нејзиниот втор брак со Константин Бочаров по завршувањето на војната.
Втора светска војна
Покрај 23. членови на полкот што ја добиваат титулата Херој на Советскиот Сојуз, две исто така се прогласени за Херои на Русија, додека една за Херој на Казахстан.
Дрина (жупа)
Дрина ― средновековна жупа сместена некаде во она што сега е Подриње (долината на Дрина) во источна Босна и Херцеговина и западна Србија. Нејзината местоположба и ширење е нејасно. Регионот бил дел од првото српско кнежевство, во раниот среден век. Јован Кинам (1143–1185) забележал дека Дрина ја одделувала Босна од Србија, иако во папскиот документ од 1187 година Босна и понатаму била идентификувана како дел од Србија. Жупата Дрина се споменува во „Летописот на попот Дукљанин“ (околу 1300 година), како место на една битка и посед на српскиот благородник Тихомир за време на владеењето на кнезот Часлав (927-960). Во 1359 година, великиот челник Димитрија (влад. 1349–59) се споменува дека ги држи Гацко, Дрина, Дабар и Рудин. Дрина се споменува како област со зајакнатиот град Сокол-град во 1444 година, како кнежина во 1448 година, како кнежина со Фалконе (Сокол) во 1454 година. Таа била дел од кнежината на благородничкото семејство Косача.
Знакот лав (филм од 1962)
Знакот лав (француски: Le Signe du lion) - француски филм од 1962 година, во режија на Ерик Ромер, кој е и автор на сценариото. Главните улоги ги играат: Џес Хан (Jess Hahn), Мишел Жирардон (Michèle Girardon), Ван Дуд (Van Doude), Жилбер Едар (Gilbert Edard). Филмот е снимен во 1959 година, но бил прикажан дури три години подоцна.
Содржина
Пјер Веселрин (го игра Хан) е Американец кој живее во Париз на товар на своите пријатели и љубовници. Еден ден, тој добива телеграма дека умрела неговата богата тетка, а тој е еден од двајцата наследници. Очекувајќи дека ќе добие големо богатство, Пјер ги собира пријателите и прави забава. Меѓутоа, неговата етка целото богатство му го остава на внукот во Германија и Пјер останува со празни раце. Набргу, неговите пријатели заминуваат на одмор, а тој останува сам во Париз, без пари. Кога веќе не може да ја плаќа хотелската соба, тој мора да преспива на улица. Во следните денови, тој талка низ улиците на Париз, гладен и очаен, а на крајот станува скитник и просјак. Тогаш, неговиот германски роднина погинува во сообраќајна несреќа и Пјер станува единствениот наследник на богатството, но тој воопшто не знае за убавата вест, иако весниците пишуваат за тоа. Најпосле, по завршувањето на годишните одмори, двајца негови пријатели го бараат насекаде при што дознаваат дека тој наследил големо богатство. Една ноќ, тие го среќаваат Пјер како проси и му ја соопштуваат радосната вест.
Тенкослојна хроматографија
Тенкослојна хроматографија е хроматографска техника која се користи за разделување на неиспарливи компоненти од смеси. Тенкослојната хроматографија се изведува на тенок слој (стационарна фаза), најчесто од силика гел, алуминиум оксид или целулоза, нанесен на стакло, пластика или алуминиумска фолија.
Откако примерокот ќе се нанесе на плочата, низ неа се придвижува растворувач или мешавина од растворувачи (познати како мобилна фаза) под дејство на капиларните сили. Раздвојување на компонентите од смесата се постигнува бидејќи тие низ плочата се движат со различна брзина.
Знаме на Малави
Знамето на Малави било усвоено на 6 јули 1964 година и повторно вратено на 28 мај 2012 година. Црвеното сонце што изгрева ја претставува зората на надеж и слобода на африканскиот континент (кога знамето било создадено, повеќе земји во Африка сакале да добијат независност од Европа). Црната боја го претставува староседелското населениe на континентот, црвената боја ја симболизира крвта што се пролеала во нивните битки, а зелената боја ја означува природата. Знамето личи на пан-африканското знаме дизајнирано од страна на Маркус Гарвеј во Асоцијацијата за подобар живот на црнците, каде што биле црвената и црната со заменети места и црвено сонце што изгрева. Знамето, исто така личи на знамето на сега веќе непостоечката Република Бијафра.
Наван
Наван (на англиски Navan, на ирски An Uaimh, превод од англиски "The cave", "Пештерата", е град на северозпадниот дел на Ирска. Тој е административен центар на грофовијата Мит во провинцијата Ленстер и се наоѓа на реката Бојн. Има 3 710 жители, а со околината 24 851 од пописот во 2006 г.
Туписко-гварански јазици
Туписко-гваранските јазици се група на јазици кои се дел од семејството на туписки јазици. Јазиците се зборуваат во Јужна Америка и во оваа група спаѓаат околу 50 јазици. Како најпознати туписко-гварански јазици се гваранскиот и тупискиот јазик.
Јазици
Јазичарот Родригес ја предложил следнава класификација:
Двата исчезнати јазика, аураски и паусернаски јазик, не биле дел од класификацијата на Родригес.
ФК Белинцона
ФК Белинцона е швајцарски професионален фудбалски клуб од градот Белинцона и моментално се натпреварува во 2. Лига, шестото ниво на швајцарскиот фудбал.
Public Enemy No. 1
Public Enemy No. 1 е песна од американскиот треш метал бенд Мегадет. Нумерата е во авторство на Дејв Мастејн, а беше издадена како прв сингл од нивниот тринаесетти студиски албум Thirteen. Датумот на објавување беше 13 септември 2011, симболично одбележувајќи го 50. роденден на Мастејн. Видео записот беше промовиран на 5 ноември истата година.
ФК Белинцона
Клубот е основан во 1904 година. Најголемиот успех во историјата на клубот е освојувањето на швајцарското првенство во сезоната 1947-48.
Својте домашни натпревари ги игра на стадионот Комунале, кој е со капацитет од 10.000 седечки места.
Public Enemy No. 1
На 31 октомври (Ноќта на вештерките) 2011, составот ја отсвирил песната во шоуто на Џими Кимел. Бидејќи настапот бил замислен во духот на празникот, членовите биле облечени во посебни костуми и биле непрепознатливи за публиката. Дејв Мастејн бил маскиран во чудовиштето на Франкенштајн, Дејвид Елефсон бил врколак, Крис Бродерик бил со маската на Фантомот од операта, додека Шон Дровер носел костим на Дракула. Освен споменатата композиција, Мегадет ја извеле и „Symphony of Destruction“ како одјавна нумера од програмата. Целиот настап бил поставен на мрежното место на „Шоуто на Џими Кимел“.
ФК Белинцона
Титули
1947-48. 1975-76, 1979-80, 1992-93. 1961-62, 1968-69, 2007-08
Public Enemy No. 1
„Public Enemy No. 1“ била номинирана за Греми награда во категоријата „Најдобра хард рок/хеви метал песна“ за 2012 г. но загубила од песната-кандидат на Foo Fighters. Тоа била 10-тата последователна Греми номинација за Мегадет која се покажала недоволна да им ја донесе златната грамофонска статуетка.
Интерпретација на текстот
Мастејн има изјавено дека „Public Enemy No. 1“ е песна посветена на гангстерот Ал Капоне, кој дејствувал во 20-тите години од минатото столетие. Можната инспирација за нумерата е една непријатна случка која ја доживеал бендот снимајќи во старо и напуштено студио. Тогаш Мастејн прокоментирал дека тоа место може убаво да послужи како скривница на Капоне. И во текстот има неколку стихови кои говорат за крвавите подвизи на Капоне и неговата решеност да не биде уапсен.
Видео запис
На 20 септември 2011 г. басистот Елефсон дал изјава дека групата моментално снима спот за песната во Валенсија (Калифорнија). Филмот е во вестерн стил, а во него освен членовите на Мегадет, во главна улога се два мајмуни, кои се алегорија на Капоне и агентот Елиот Нес. Во него се прикажани неуспешните обиди на полицијата да го фати нарко-картелот, кој секогаш некако успевал да им побегне. На 4 ноември записот бил поставен на официјалното мрежно место на бендот.
Санџагин Бајар
Санџагин Бајар (монголски:Санжаагийн Баяр) е монголски политичар и сегашен премиер на Монголија.
Политичка кариера
Бајар се приклучил кон Монголската Народна револуционерна Партија во 1988 година. Станал Генерален Секретар на партијата во 2005 и е избран за претседател на партијата на конгрес во 2007. Исто така според тој конгрес Бајар станал и премиер на Монголија. Парламентот го назначил за премиер на Монголија на 22 ноември 2007 година со 67 гласа за.
Tyga
Мајкл Реј Стивенсон (англ. Michael Ray Nguyen-Stevenson; роден на 19 ноември 1989 г. во Комптон, Калифорнија), познат по естрадното име Tyga (македонски се изговара: Тајга), ― американски рапер. По многу независни изданија, Tyga во 2008 година потпишал со Young Money Entertainment, Cash Money Records и Republic Records. Неговиот прв албум со голема издавачка куќа Careless World: Rise of the Last King бил објавено во 2011 година. На албумот, меѓу другите биле и песните „Rack City“, „Faded“ (со Лил Вејн), „Far Away“ (со Крис Ричардсон), „Still Got It“ (со Дрејк) и „Make It Nasty“. По успехот со овој албум ги објавил Hotel California (2013) и Fan of a Fan: The Album (2015), во соработка со пејачот Крис Браун.
Поради несогласувања со Young Money, следниот албум на Tyga, The Gold Album: 18th Dynasty бил независно издаден на 23 јуни 2015 година. Извршен продуцент на албумот бил Кање Вест, а тоа бил дотогаш најслабо продаван албум со продадени 5.000 еквивалентни единици на албуми во првата недела.
По период на стагнација, неговиот сингл од мај 2018 година, „Taste“ (со Офсет), се искачил на 8-то место на Billboard Hot 100, и тоа бил негов прв сингл во Топ 40 по „Ayo“ со Крис Браун во 2015 година. Во 2019 година го објавил неговиот седми албум Legendary.
Германската асоцијација за соларна индустрија
Германската асоцијација за сончева индустрија (гер: Bundesverband Solarwirtschaft e. V. [ BSW-Solar ]) е интересна група на германската индустрија за сончева енергија. Со повеќе од 800 компании-членки BSW-Solar делува како информативен, посреднички и комуникациски канал помеѓу сончевите бизниси и германската влада. BSW-Solar ги претставува заедничките комерцијални интереси на бизнисите во рамките на синџирот на вредности на сончевата енергија и врши одлучувачко влијание врз создавањето и обезбедувањето на соодветна рамка за стабилен раст, а со тоа и на осигурување на инвестициите низ целата сончева индустрија. Целта на здружението е да се воспостави сончевата енергија како цврст столб на глобалното снабдување со енергија.
Tyga
Живот и кариера
На 10 јуни 2008 година, Tyga го издал својот прв независен албум, No Introduction. Една песна од овој албум, „Diamond Life“, била користена во видео игрите Need for Speed: Undercover и Madden NFL 2009, како и во филмот Fighting од 2009 година.
Германската асоцијација за соларна индустрија
BSW-Solar им помага на своите членови со правни прашања, известува за политиките за поддршка и обезбедува стабилни рамковни услови за индустријата. Целта е да се поддржи спроведувањето на сончевата енергија како клучен дел од енергетскиот микс и да се зајакне конкурентноста на сончевите технологии во споредба со другите извори на енергија. BSW-Solar, исто така, иницира истражувања за внатрешен пазар и физибилити студии за да им обезбеди информации од прва рака на своите членови. Обезбедува меѓународни деловни контакти, објавува насоки и дава совети за политиката за тоа како да развијат нови сончеви пазари.
Tyga
Живот и кариера
Кон крајот на 2008 година, Tyga потпишал договор со Young Money Entertainment од Лил Вејн, кој во тоа време бил подружница на Cash Money Records. Tyga објавил многу микстејпи, и со пејачот Крис Браун го објавил Fan of a Fan. Песната „Deuces“ била издадена како водечки сингл на микстејпот и на 26 август 2010 година стигнала до 14 место на Billboard Hot 100 и на прво место на Billboard Hot R&B/Hip-Hop Songs. Песната била номинирана и за најдобра рап соработка на 53-тото доделување на Греми наградите. Песната, се нашла и на листата на песни на четвртиот студиски албум на Крис Браун, FAME.
Германската асоцијација за соларна индустрија
Според сопствената референца, асоцијацијата се обидува да воспостави позитивна соработна и индустриски индетитет. BSW-солар има иницијатива за најголемата национална сончева кампања ,, Недела на сонцето '' за да ја подигне јавната свест. Кампањата е подражана од Федеративното министерство за животна средина и дистрибурита доста информативен материјал во многу Германски градови и локални средини како и во манукатруата, компаниите.
Tyga
Живот и кариера
Во 2009 година, учествувал во снимањето на заедничкиот албум на членовите на Young Money Entertainment  - We Are Young Money.
На 21 јули 2017 година, Tyga го издал својот петти студиски албум, BitchImTheShit2, продолжение на неговата микстап од 2011 година #BitchImTheShit.
На 16 февруари 2018 година, Tyga го издал својот шести студиски албум, Кјото. Албумот бил поддржан од критичарите, но слабо се продавал, и станал прв негов албум кој не успеал да се пласира на топ листите.
На 16 мај 2018 година, Tyga го објавил синглот „Taste“ со Offset од Migos. Песната станала хит, и една од најпопуларните песни за летото 2018 година и се искачила на 8-мо место на американскиот Billboard Hot 100. Песната се смета за катализатор за враќањето на Tyga во мејнстрим музичкиот центар по речиси 5 години слаба продажба и негативни критики, и се смета за негова „камбек“ снимка.
Дискографија
Студиски албуми
Албуми во соработка
Награди и номинации
Греми награди
Американски музички награди
Европски заедници
Европски заедници, скратено ЕЗ (на European Communities, EC), понекогаш се нарекува и само Европска заедница (European Community) — три поранешни меѓународни организации кои биле управувани од ист сет на институции. Овие организации биле: Европската заедница за јаглен и челик (ЕЗЈЧ), Европската заедница за атомска енергија (ЕВРОАТОМ) и Европската економска заедница (ЕЕЗ), последнава преименувана во Европска заедница (ЕЗ) во 1993 година согласно Мастришкиот договор, со кој била создадена Европската Унија (ЕУ).
Кога Европските заедници биле инкорпорирани во Европската Унија во 1993 година, тие станале прв столб во структурата на ЕУ наречена „Трите столбови на Европската Унија“. Европската заедница за јаглен и челик престанала да постои во 2002 година откако истекол нејзиниот основачки договор. Европската заедница била распуштена во 2009 година согласно Лисабонскиот договор при што ЕУ станала правен наследник на истата. ЕВРОАТОМ останала ентитет различен од ЕУ, но е управувана од истите институции.
Едерлези
"Едерлези" е популарна традиционална народна песна на Ромското малцинство на Балканот.
Песната го добила името по Пролетниот фестивал, со кој се слави враќањето на пролетта, а особено го слават Ромите на Балканот, во Турција и на други места ширум светот. Едерлзи е ромско име за бугарскиот, македонскиот и српскиот празник Ѓурѓовден. Се празнува на 6 мај по стар стил или 23 април по нов стил (или приближно 40 дена по пролетната рамноденица). Различните изговори на поимот (Herdeljez, Erdelezi) се варијанти на турското Hıdırellez, празник кој означува почеток на пролетта.
Рувензори
Рувензори (Ruwenzori) или Рвензори (Rwenzori, „месечева планина“) — планински венец во источниот дел на екваторска Африка, на границата меѓу Уганда и ДР Конго. Ледниците на венецот се меѓу изворите реката Нил. Венецот достигнува височина од 5.109 м со траен снег на врвовите. На подрачјето се протегаат националните паркови Рувензори и Вирунга.
Едерлези
Верзии
Песната се наоѓа на албумот на Бијело дугме од 1988 година, Чирибирибела со наслов „Ѓурѓовден“ (Đurđevdan). Горан Бреговиќ, ги напишал стиховите на српско-хрватски. Подоцна изјавил дека намерно додал два стиха на албански. Исто така, во 1991 година Бреговиќ ја снимил оваа песна и со текст на грчки јазик, со наслов „На Свети Ѓорѓи“ (Του Αη Γιώργη), која ја пее грчкиот пејач Алкистис Протопсалти. Стиховите на грчки јазик се на Лина Николакопулу. Исто така, во соработка со полската пејачка Каја, истата песна ја снимил во препев на полски јазик, со наслов Тука си“ (Nie ma, nie ma ciebie).
Рувензори
Геологија
Планините настанале пред три милиони години во доцниот плиоцен, како издигнат блок од кристални карпи од гнајс, амфиболит, гранит и кварцит.
Едерлези
Верзии
Бугарската музичка група Ку-ку бенд, со пејачот Слави Трифонов, ја издаде оваа песна на неколку албуми со стихови на бугарски јазик (Гергьовден), со стихови на српски и бугарски јазик (Свети Георги), и со стихови на ромски, српски и бугарски јазик (Erdelezi). Уште неколку познати музички имиња во светот ја изведуваат оваа песна, меѓу кои: американската група Бејрут, италијанскиот саксофонист Даниеле Сепе, група од Бостон (Bury Me Standing), како и турскиот пејач Сезен Аксу. Босанската верзија ја има и на албумот од 2007 на групата Забрањено пушење.
Рувензори
Геологија
Издигот го поделил праезерото Обверука, образувајќи три од денешните големи езера: Алберт, Едвард и Џорџ.
Венецот е долг околу 120, а широк 65 км. Се состои од шест масиви одвоени со длабоки клисури: Стенли (5.109 м), Спик (4.890 м), Бејкер (4.843 м), Емин (4.798 м), Геси (4.715 м) и Лујџи Савојски (4.627 м). Стенли има неколку врва, од кои највисок е Маргарита.
Прво освојување
Првата обиколка на сите шест масици на Рувензори е направена во 1975 г. од полските искачувачи Јануш Халецки, Станислав Холева Лешек Чарнецки, како Мирослав Кураш во втората половина од зафатот.
Растителност
Рувензори има разновидна растителност, од тропска дождовна шума до планински ливади и снегови. На венецот виреат домородни видови и разновидности како џиновскиот крстенец (Dendrosenecio) и џиновската лобелија (Lobelia deckenii), па дури и 6-метарскиот врес прекриен со мов, присутен на некои врвови. Најголемиот дел од ова растително подрачје денес е прогласено за светско наследство на УНЕСКО и е опфатено во националните паркови Рувензори во југозападна Уганда и Вирунга во источниот дел на ДР Конго.
Планините немаат кусок на вода, но сепак виреат видови слични на оние присутни во пустинските краишта, но ова се должи на слабата проодност на водата низ растителните садови поради замрзнувањето во ноќните часови и изолацијата која им е потребна при промената на условите дење.
Рувензори има пет растителни појаса со преклопи: зимзелена шума (до 2.800 м); бамбусов појас (2.800 до 3.300 м); вресов појас (3.000 до 3.800 м); аплски појас (3.500 до 4.500 м) и снежен појас (4.400 до 5.000 м). На поголеми височини, некои растенија достигнуваат необична големина. The vegetation in the Рувензори is unique to equatorial alpine Africa.
Ледничко повлекување
Еден од проблемите на Рувензори е последицата на климатски промени врз ледниците. Во 1906 г. по име се забележани 43 ледници распоредени на шест планини, зафаќајќи вкупна површина од или половина од ледничката зафатнина на цела Африка. Во 2005 г. тие се свеле на, и тоа на само три планини. Овие значајни промени предизвикуваат неповилни последици по растителноста и биоразновидноста на венецот.
Лука (жупа)
Лука - жупа на средновековното кнежевство Захумје (подоцна Хум). Се наоѓала во мочурлива област од двете страни на реката Неретва, од Брегава и Требижат, до делтата на Неретва и Јадранското Море. Се граничела со жупите од Расток (запад), Вучериќ (север), Дријева (исток) и Јадранското Море (југ).
Горно Шел
Горно Шел или Горно Село (Άνω Βέρμιο, Ано Вермио; книжевно: Άνω Βέρμιον, Ано Вермион; до 1926 година: Άνω Σέλι, Ано Сели ; Selia de Sus, Селија де Сус) — село во Берско, Егејска Македонија, дел од денешната Општина Негуш, во Централна Македонија, Грција.
Географија и местоположба
Селото се наоѓа на 20 километри југозападно од градот Негуш и на 24 километри северозападно од градот Бер, на надморска височина од 1.500 метри. Вкупниот селски атар зафаќа површина од 17 квадратни километри.
Историја
Во 1926 година, името на селото било преименувано во Ано Вермио (Άνω Βέρμιο). Сепак, поранешното име Ано Сели (Άνω Σέλι), продолжува да се користи, дури и во официјални документи.
За време на Втората светска војна, селото било запалено од германскиот окупатор и тоа на 23 октомври 1941 година, односно на истиот ден кога било запалено и селото Крмишта (Крмча), Кајларско. По Граѓанската војна, селото повеќе не било подигнато како населба, туку се користи како рекреативен центар за зимување, за што се изградени и потребните објекти.
Стопанство
Во минатото, кога селото било населено од страна на влашките сточарски семејства, поради погодните услови, селаните главно се занимавале со сточарство. Во поново време, туризмот е главниот приход на преостанатите жители и целото село функционира како туристичка населба.